RS ดึง 3 เซเลปดังปลุกตลาด “เฮลท์แอนบิวตี้” มั่นใจยอดขายพุ่งหนุนกำไรปีนี้ “นิวไฮ” ตามเป้า
RS ดึง 3 เซเลปดังปลุกตลาด “เฮลท์แอนบิวตี้” มั่นใจยอดขายพุ่งหนุนกำไรปีนี้ “นิวไฮ” ตามเป้า
25 ก.ย. 2561

นายสุรชัย เชษฐโชติศักดิ์ ประธานเจ้าหน้าที่บริหาร บริษัท อาร์เอส จำกัด (มหาชน) หรือ RS เปิดเผยว่า ขณะนี้ธุรกิจใหม่ Multi-platform Commerce (MPC) กำลังเป็นดาวเด่นสามารถทำยอดขายแรงดีต่อเนื่องสร้างรายได้ตามเป้าที่ตั้งไว้ ไม่ว่าจะเป็นกลุ่มสินค้าเฮลท์แอนบิวตี้ (Health and Beauty) กลุ่มสินค้าโฮมแอนไลฟ์สไตล์ (Home and Lifestyle) กลุ่มสินค้าเครื่องประดับ (Accessories) กลุ่มสินค้าอิเล็กทรอนิกส์และแก็ดเจ็ต (Electronic &amp; Gadget)
โดยเป็นผลมาจากการบริหารและจัดการ Database ที่มีมากกว่า 1 ล้านราย ด้วยการวิเคราะห์และสังเคราะห์พฤติกรรมความต้องการลูกค้าแบบทุกมิติให้เข้าใจได้ลึกซึ้ง รวมทั้งกำลังเข้าสู่ช่วงปลายปีนี้ซึ่งเป็นไฮซีซั่นของการทำธุรกิจนี้ และเมื่อเร็วๆ นี้ภาครัฐบาลได้ประกาศการเลือกตั้งชัดเจน ทำให้ภาพรวมเศรษฐกิจไทยคึกคัก เพราะช่วยสร้างความเชื่อมั่นให้กับนักลงทุนทั้งไทยและต่างชาติ
รวมทั้งช่วยเสริมบรรยากาศการจับจ่ายและกระตุ้นเม็ดเงินสะพัดในธุรกิจทั่วทั้งประเทศ อย่างไรก็ดี มองว่าการแข่งขันจะรุนแรงจากการออกสินค้าและนวัตกรรมใหม่ๆ เพื่อทำให้ตลาดมีสีสันมากขึ้น ซึ่งมั่นใจว่าสิ้นปีนี้รายได้ธุรกิจใหม่ Multi-platform Commerce (MPC) จะเป็นไปเป้าที่วางไว้ 3,500 ล้านบาท
ล่าสุด บริษัทปลุกตลาดเฮลท์แอนบิวตี้คึกคักเขย่าวงการในช่วงไตรมาสสุดท้าย โดยใช้กลยุทธ์ Celebrity Endorsement เผยโฉมพรีเซ็นเตอร์คนดังพร้อมกัน 3 คนรวดมาสร้างสีสันใหม่ 3 ผลิตภัณฑ์ที่กำลังทำยอดขายพุ่งกระฉูดในขณะนี้ ได้แก่ “ฝ้าย–เวฬุรีย์ ดิษยบุตร” นางเอกช่อง 8 สุดปังการันตีความสวยจากเวทีนางงามระดับประเทศ เป็นพรีเซ็นเตอร์คนใหม่ให้กับผลิตภัณฑ์สกินแคร์ดูแลผิวพรรณแบรนด์ MAGIQUE จับกลุ่มเป้าหมาย MASS อายุ 20-45 ปี
ขณะที่ “เจมส์-เรืองศักดิ์ ลอยชูศักดิ์” นักร้องนักร้องขวัญใจมหาชน เป็นพรีเซ็นเตอร์สองปีซ้อนให้กับผลิตภัณฑ์แฮร์แคร์ดูแลเส้นผมแบรนด์ REVIVE จับกลุ่มเป้าหมาย MASS อายุ 25 ปีขึ้นไป และ “พีท ทองเจือ” พระเอกซุปตาร์ตลอดกาลเป็นพรีเซ็นเตอร์คนใหม่ให้กับผลิตภัณฑ์เสริมอาหาร S.O.M. CMAX กาแฟสำเร็จรูปมีส่วนผสมถั่งเช่าสกัด จับกลุ่มเป้าหมาย MASS คนรักสุขภาพ
นอกจากนี้ บริษัทยังวางกลยุทธ์สื่อสารและทำการตลาดหลากหลายช่องทางในรูปแบบ Omni-Channel Marketing เชื่อมโยงช่องทางระหว่างออฟไลน์และออนไลน์เข้าด้วยกัน โดยขยายช่องทางจัดจำหน่ายใหม่บนโลกออนไลน์เสริมทัพ เพื่อเพิ่มความสะดวกสบายให้กับลูกค้าเข้าถึงสินค้าง่ายขึ้น ได้แก่ Shoppee ตลาดช้อปปิ้งออนไลน์ที่ดีที่สุดในเมืองไทย และ Lazada ผู้นำตลาดด้านอีคอมเมิร์ซของภูมิภาคอาเซียน ซึ่งเชื่อมั่นว่ากระแสตอบรับดีเช่นเดียวกับช่องทางจำหน่ายหลักอย่าง Call Center โทร.1781 ที่ได้พัฒนาต่อยอดการขายครบทุกช่องทาง ไม่ว่าจะเป็น www.shop1781.com และ [email protected] ช้อปทันที ส่งฟรีทั่วไทย และช่องทางโมเดิร์นเทรดอย่างร้านวัตสัน  ท็อปส์ซุปเปอร์มาร์เก็ต รวมไปถึงร้านขายยาไวตามินและไอแคร์
โดยต้นเดือนกันยายนที่ผ่านมาได้เปิดตัวสินค้าใหม่มากมาย อาทิ Magique Noble White White Strawberry Mousse Cleanser (มาจีค โนเบิล ไวท์ สตรอว์เบอร์รี่ มูส คลีนเซอร์) ผลิตภัณฑ์โฟมล้างหน้ามีส่วนผสมน้ำแร่ธรรมชาติจากภูเขาไฟฟูจิ ผสานกับสารสกัดจากสตรอเบอร์รีสีขาว Magique Noble White Fuji Cleansing Water  (มาจีค โนเบิล ไวท์ ฟูจิ คลีนซิ่ง วอเทอร์) ผลิตภัณฑ์เช็ดทำความสะอาดเครื่องสำอางมีส่วนผสมจากน้ำแร่ธรรมชาติจากภูเขาไฟฟูจิ
รวมถึงเปิดตัวภาพยนตร์โฆษณาชุดใหม่ “มาจีค MAGIQUE ชัยชนะด้วยมหัศจรรย์จากธรรมชาติ” ความยาว 45 วินาที พร้อมกันทุกช่องทางทั่วประเทศ นำเสนอเรื่องราวผ่าน “ฝ้าย–เวฬุรีย์ ดิษยบุตร” พรีเซ็นเตอร์คนใหม่ ที่มาบอกเล่าเคล็ดลับสำหรับผู้หญิงเอาชนะริ้วรอย ความหย่อนคล้อย และความหมองคล้ำด้วยผลิตภัณฑ์มาจีคทั้ง 3 รายการ
ประกอบด้วย มาจีค ยูธฟูล เรเดียนซ์ มีส่วนผสมสารสกัดมหัศจรรย์สาหร่ายหิมะสีแดงจากเทือกเขาแอลป์ เจาะกลุ่ม MASS อายุ 30 ปีขึ้นไปที่ต้องการชะลอริ้วรอยแห่งวัย, มาจีค โนเบิลไวท์ มีส่วนผสมสารสกัดจากน้ำแร่ธรรมชาติภูเขาไฟฟูจิ เจาะกลุ่ม MASS อายุ 20 ปีขึ้นไปที่ต้องการผิวกระจ่างใส และ มาจีค กราวีธัส มีส่วนผสมสารสกัดจากปลาดาว เจาะกลุ่ม MASS อายุ 45 ปีขึ้นไป ที่ต้องการชะลอความหย่อยคล้อยและลดริ้วรอยลึก
อีกทั้งมีแผนจะเผยแพร่ภาพยนตร์โฆษณาชุดใหม่ของกลุ่มผลิตภัณฑ์แฮร์แคร์ดูแลเส้นผม  แบรนด์ REVIVE พร้อมกันทุกช่องทางทั่วประเทศภายในเดือนตุลาคมนี้ และกำลังเตรียมสร้างสรรค์ชิ้นงานโฆษณาชุดใหม่ของกลุ่มผลิตภัณฑ์เสริมอาหารแบรนด์ S.O.M. CMAX เป็นลำดับถัดไป
นอกจากนี้ ในช่วงไตรมาส 4 นี้ บริษัทฯ ยังคงให้ความสำคัญกับการจับมือกับแล็บ (LAB) ชั้นนำระดับโลกคัดสรรคุณภาพสินค้าดีที่สุด เพื่อตอบโจทย์ผู้บริโภคได้ในเชิงลึก เตรียมยกขบวนนวัตกรรมสินค้าใหม่ในแต่ละกลุ่มสินค้าร่วม 10 รายการ ช่วยเพิ่มความหลากหลายตอบโจทย์กลุ่มผู้บริโภคมากขึ้น อาทิ กลุ่มผลิตภัณฑ์เสริมอาหารแบรนด์ S.O.M. J&amp;B มีสารสกัดจากแคลเซียมสาหร่ายสีแดง ประเทศไอซ์แลนด์ เจาะกลุ่มเป้าหมายที่ต้องการบำรุงกระดูกและข้อต่อที่จะเปิดตัวในช่วงเดือนตุลาคมนี้ และสินค้าอื่นๆ อีกหลายตัว สามารถสอบถามรายเอียดเพิ่มเติม พร้อมรับโปรโมชั่นพิเศษมากมาย เพียงโทร.1781
 
อนึ่งก่อนหน้านี้ นายสุรชัย เชษฐโชติศักดิ์ ประธานเจ้าหน้าที่บริหาร RS กล่าวว่า บริษัทเชื่อมั่นธุรกิจใหม่ Multi-platform Commerce (MPC) จะเติบโตแข็งแกร่ง เนื่องจากมีจุดแข็งทางด้านครีเอทีฟ และโปรดักชั่นที่บริษัทถนัดและทำได้ดี นำมาผสมผสานกับความแม่นยำในการวิเคราะห์ฐานลูกค้า (Database) ร่วม 1 ล้านราย และจะเพิ่มเป็น 1.5 ล้านรายในปีถัดไป ทำให้สามารถสร้างมูลค่าเพิ่มให้ยอดขาย ดังนั้น ภายในสิ้นปีนี้จะได้เห็นตัวเลขอัตรากำไรขั้นต้นสูงถึง 60-65% ขณะที่ทำกำไร All time High ในรอบ 36 ปี และนับจากนี้จะได้เห็นรายได้รวมเติบโตเฉลี่ยปีละ 30% โดยในปี 2565 ก็จะมีรายได้รวมแตะ 10,000 ล้านบาท สูงสุดเป็นประวัติการณ์นับตั้งแต่เปิดบริษัท